Folosind o flotă de telescoape ESO,
astronomii au observat pentru prima oară echivalentul vizibil al undelor gravitaționale:
o kilonovă cauzată de ciocnirea unor stele neutronice.
Episodul 133 // Telescoapele ESO observă prima lumină emisă de sursa unor unde gravitaționale
Pe 17 august 2017,
colaborarea LIGO-Virgo a detectat unde gravitaționale propagându-se prin continuul spațiu-timp
Doar cu două secunde mai târziu, două telescoape spațiale de la ESA si NASA
au detectat la rândul lor o scurtă izbucnire de raze gamma care provenea din aceeași zonă a cerului.
O astfel de coincidență era nemaivăzută
și le-a dat speranțe astronomilor că observau un eveniment cataclismic -
două stele neutronice unindu-se într-o fuziune explozivă
În acest caz, un echivalent vizibil, numit kilonovă, trebuia să urmeze.
Vânătoarea pornise!
ESO și telescoapele partener ESO din Chile
s-au alăturat altor observatoare în căutarea unei noi surse de lumină.
Căutau acul în carul cu fân -
o nouă, vagă scânteie printre milioane de stele
Dar, uimitor, au găsit-o doar câteva ore mai târziu -
în galaxia NGC 4993,
la 130 de milioane de ani lumină distanță de Pământ
În următoarele câteva săptămâni,
astronomii au folosit o mulțime de telescoape ESO, cu mai mult de zece instrumente diferite, pentru a înregistra kilonova.
Fuziunile de stele neutronice sunt furnalele în care cea mai mare parte a elementelor chimice mai grele decât fierul sunt create.
Kilonova, un eveniment de 1000 de ori mai strălucitor decât o novă obișnuită,
împrăștie elementele nou formate în spațiul înconjurător.
Acestea includ aurul din bijuterii, platina din convertorii catalitici din mașini,
și uraniul din reactoarele nucleare.
O astfel de explozie nu mai fusese confirmată înainte,
dar acum una putea fi studiată în amănunt
Observațiile ESO au revelat un eveniment extraordinar, în schimbare rapidă, care se potrivea foarte aproape cu teoria.
Elemente grele, radioactive au fost proiectate în spațiu la o cincime din viteza luminii.
În doar câteva zile, culoarea kilonovei s-a schimbat rapid de la albastru la roșu
mai repede decât orice explozie stelară observată
Mulțumită reacției rapide a unor grupuri de oameni de știință pricepuți, și a mulțimii de instrumente ESO,
kilonova a fost localizată și studiată în o mulțime de frecvențe de undă în doar câteva zile.
Acest eveniment reprezintă răsăritul unei noi ere de astronomie multimesager.
Pentru prima oară în istorie, putem combina semnalele luminoase și undele gravitaționale,
obținând astfel un mod complet nou de a examina Universul.
Transcris de ESO. Tradus de Ruxandra Vâlcu